Bangkok

Bangkok (Taisk: กรุงเทพมหานคร, Krung Thep) is de haadstêd en teffens grutste stêd fan Tailân. De befolking fan de hiele agglomeraasje wurdt rûsd op sa'n 13-15 miljoen ynwenners. De stêd leit op de eastlike ouwer fan de Menam (Chao Phraya-rivier), ticht by de Golf fan Tailân.

 Langste plaknamme 
De folsleine seremoanjele namme fan Krung Thep is: Krung Thep Mahanakhon Amon Rattanakosin Mahinthara Ayuthaya Mahadilok Phop Noppharat Ratchathani Burirom Udomratchaniwet Mahasathan Amon Piman Awatan Sathit Sakkathattiya Witsanukam Prasit, Wat Phra Kaew 

Dat betsjut:

'De stêd fan ingelen, de grutte stêd, it wenplak fan de Smaragdgriene Boeda, de ûntrochlitbere stêd (oars as Ayutthaya) fan de god Indra, de grutte haadstêd fan de wrâld dy't mei njoggen kostbere edelstiennen bejeftige is, de lokkige stêd, ryk oan in enoarm Keninklik Paleis dat liket op it himelske wenplak dêr't de reïncarnearre god regearet, in stêd dy't troch Indra jûn is en dy't troch Vishnukarn boud is'.

Krung Thep hat it wrâldrekord langste plaknamme.

Eveneminten
Oan 'e ein fan 'e hjerst wurdt yn Bangkok elts jier it Ynternasjonaal Filmfestival fan Bangkok holden.

 Demografy 
Bangkok hat in grut ferskaat oan befolkingsgroepen. Neist Tai út alle dielen fan it lân, wenje dêr in soad Sinezen, ymmigranten út Yndia en in protte expatriates.
 Datum  Ynwennertal 1880  255.000 1910  365.000 1 april 1919  437.294 15 july 1929  713.384 23 maaie 1937  890.453 25 april 1947  1.178.881 Datum Ynwennertal 25 april 1960  2.136.435 1 april 1970  3.077.361 1 april 1980  4.697.071 1 april 1990  5.882.411 1 april 2000  6.320.174 1 jannewaris 2005  6.642.566 1 july 2007  8.160.522

 Keppeling om utens 
 Offisjele toeristewebside


Kategory:Haadstêd yn Aazje
Kategory:Plak yn Tailân
Kategory:Plak stifte yn de 15e iuw